Byrettens dom stadfæstes, således at der ikke er værneting i Danmark
Ret: Østre Landsret (2. instans)
Faggruppe: Civilsag — Almindelig civil sag
Sagsemner: Retspleje og civilproces;

/

D O M

Afsagt den 10. oktober 2014 af Østre Landsrets 20. afdeling

(landsdommerne Henrik Gam, B. Tegldal og Andreas Bøgsted-

Møller (kst.)).

20. afd. nr. B-1987-14:

Ciboe ApS

(advokat Michael Christensen)

mod

KNI A/S

(advokat Niels Hansen Damm)

Københavns Byrets dom af 18. juni 2014 (BS 5B-1732/2014)

er anket af Ciboe ApS med påstand om, at byrettens dom

ophæves, og sagen hjemvises til videre behandling ved Kø-

benhavns Byret.

Indstævnte, KNI A/S, har påstået stadfæstelse.

Sagen er behandlet på skriftligt grundlag, jf. retsplejelovens §
387, stk. 1, nr. 1.

Procedure

Ciboe ApS har til støtte for den nedlagte påstand gjort

gældende, at det er opfyldelsesstedet for den primære

kontraktsforpligtelse, der er afgørende for værnetinget.

Arbejdet i henhold til kontrakten skulle udføres i Danmark, og

betalingsstedet er Ciboe ApS’ forretningssted i



/

- 2 -

Danmark, idet der i dansk ret gælder den obligationsretlige

grundregel, at pengegæld er bringegæld. Når spørgsmålet om

værneting skal afgøres i en sag om international handel gælder

således dansk ret. Dansk ret består af både retsplejeloven og de

danske internatio-nale værnetingsregler. Værnetinget er således

der, hvor sagen har sin nærmeste tilknytning, hvilket i sager om

levering af tjenesteydelser er der, hvor aftalen er opfyldt eller

skulle have været opfyldt. Når det skal vurderes, om der er

værneting i København, skal dette ske efter dels retsplejelovens

§ 242 dels de danske internationale værnetingsregler og under

indtryk af den for Danmark gældende retsopfattelse, hvilket

betyder, at der også må ind-drages fortolkningsbidrag fra EU-

retten ved fastlæggelsen af værnetinget for nærværende sag.

Domskonventionen er gældende for begge parter i sagen, og

Ciboe ApS kan derfor også støtte ret direkte på denne.   

KNI A/S har henvist til selskabets anbringender for byretten og

har derudover gjort gæl-dende, at sagen ikke skal afgøres efter

internationale værnetingsregler, som Grønland ikke er omfattet

af. Såfremt der skal anvendes fortolkningsbidrag fra EU-retten,

skal der tages hensyn til, at der i EU ved revisionen af

domsforordningen i 1998 er indført en specialregel for

tjenesteydelser. Formålet med revisionen var blandt andet at

mindske muligheden for at forumshoppe under

kontraktværnetinget, herunder at ensrette reglerne i EU, således

at der ikke er mulighed for at anvende kreditorværneting. Efter

revisionen af domsforordningen fastlægges ”forpligtelsen, der

ligger til grund for sagen” på forh ånd. Ved levering af tjene-

steydelser er opfyldelsesstedet for den forpligtelse, der ligger

til grund for sagen, det sted i en medlemsstat, hvor

tjenesteydelserne i henhold til aftalen er blevet leveret eller

skulle leveres. I henhold til specialreglen om tjenesteydelser er

forpligtelsen, der ligger til grund for nærværende sag, den

konsulentydelse, som Ciboe ApS skal levere til KNI A/S i

Grøn-land. Der er derfor værneting i Grønland.

Landsrettens begrundelse og resultat



/

KNI A/S er hjemmehørende i Grønland. Det fremgår af lov nr.

325 af 4. juni 1986 om EF-domskonventionen m.v. § 17, at

loven ikke gælder for Grønland.

Det bemærkes endvidere, at det følger af lov nr. 1563 af 20.

december 2006 om Bruxelles I-forordningen m.v. § 15, at

denne lov heller ikke gælder for Grønland.



/

- 3 -

Landsretten tiltræder, at kravet efter sin karakter må betegnes

som et pengekrav, der er omfattet af bestemmelsen i

retsplejelovens § 242, stk. 2, og at der herefter ikke er værne-

ting i Danmark.

Landsretten stadfæster derfor byrettens dom.

Ciboe ApS skal betale sagsomkostninger for landsretten til

KNI A/S med i alt 4.000 kr. Beløbet omfatter udgifter til

advokatbistand ekskl. moms.

T h i  k e n d e s  f o r  r e t:

Byrettens dom stadfæstes.

I sagsomkostninger for landsretten skal Ciboe ApS betale
4.000 kr. til KNI A/S.

Det idømte skal betales inden 14 dage efter denne doms
afsigelse.

Sagsomkostningerne forrentes efter rentelovens § 8 a.



/